[{"text_idx": "#000001", "text": "HafanNewyddionLlyfr newydd gan WISERD ar gymdeithas sifil mewn oes o ansicrwydd"}, {"text_idx": "#000002", "text": "Llyfr newydd gan WISERD ar gymdeithas sifil mewn oes o ansicrwydd"}, {"text_idx": "#000003", "text": "Mae llyfr newydd a olygwyd gan Paul Chaney ac Ian Rees Jones yn cyflwyno canfyddiadau gwreiddiol ac yn casglu elfennau craidd theori i dynnu sylw at rai o\u2019r heriau dybryd sy\u2019n wynebu cymdeithas sifil."}, {"text_idx": "#000004", "text": "Dyma\u2019r gyfrol olygedig ddiweddaraf i\u2019w chyhoeddi fel rhan o gyfres llyfrau Civil Society and Social Change gyda Policy Press ac mae\u2019n tynnu sylw at wersi trosglwyddadwy a fydd yn llywio polisi ac ymarfer yn yr oes o ansicrwydd sydd ohoni. Daw\u2019r ymchwil amlddisgyblaethol sy\u2019n cael sylw o raglen ymchwil cymdeithas sifil WISERD."}, {"text_idx": "#000005", "text": "Meddai\u2019r golygydd, yr Athro Paul Chaney: \u201cEin dadl gyffredinol yn y gyfrol hon yw pwysigrwydd cymdeithas sifil i les unigol a chyfunol, yn ogystal ag iechyd democratiaeth. Ar un llaw, mae ein gwaith ymchwil yn dangos gwytnwch cymdeithas sifil a\u2019i gallu i addasu i ymdrin ag ansicrwydd, ac eto, ar y llaw arall, rydym yn dadlau bod gallu cymdeithas sifil i drechu yn wyneb yr heriau dirfodol ymhell o fod yn sicr. Yn hytrach, mae\u2019n gofyn am wyliadwriaeth barhaus, hunan-drefnu cymdeithasol a chritigoldeb. Rydym hefyd yn tanlinellu\u2019r bygythiad o fethiant elitaidd gwleidyddol i wrando ac ymgysylltu a\u0302 diddordebau amrywiol, yn ogystal a\u0302 diffyg ymddiriedaeth a diffyg gallu sefydliadau cymdeithas sifil i gymryd rhan.\u201d"}, {"text_idx": "#000012", "text": "Daw\u2019r Athro Chaney i\u2019r casgliad: \u201cYn y bennod olaf, \u2018Prospects and perils for civil society in the 21st century\u2018, rydym yn myfyrio ar oblygiadau dadansoddiad empirig y gyfrol ac yn crynhoi\u2019r heriau craidd a\u2019r gwersi sy\u2019n deillio o\u2019r set amlddisgyblaethol hon o astudiaethau. Rydym hefyd yn archwilio\u2019r rhagolygon a\u2019r peryglon i sefydliadau cymdeithas sifil yng nghyd-destun heriau dirfodol parhaus mewn oes o ansicrwydd.\u201d"}]